હું અકળાયો છું આ એક ને એક યંત્રવત જીંદગી થી. જે રોમાંચ મને પડતા આખડતા મળતો હતો એ રોમાંચ સારા પગાર અને પોચી પોચી ખુરશીમાં નથી મળતો. પહેલા દિવસનો રોમાંચ હવે કડવા કડિયાતા જેવો કડવો પણ નથી લાગતો, કડવુ કડિયાતુ પણ શરીર માટે ફાયદાકારક હોય. આ ક્ષણો તો મને ફોલી ફોલીને ખાઈ રહી છે. મારે મારા ગોઠણ છોલાવા દેવા છે. પગે ઠેસો આવવા દેવી છે, ભલે લોહી નીકળે. હુ લંગડાતો ચાલીશ. પણ એ લંગડાતો ચાલવાથી સીધા ચાલતા થઈ જવાની રાહ થોડોક તો રોમાંચ આપશે.